Diari Oficial de la Generalitat Valenciana


Sumari del DOGV 6748, del 04-04-2012 (2012/3333)

Concessió de premis al major interés turístic a les Falles de València, en determinades categories, per a l'anualitat 2012.
---------------------------------------------------------------------------------------------------------------------------

### Dades del document

Número de DOGV
:   6748

Data del DOGV
:   04-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3333


Data del document
:   09-03-2012

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * distinció honorífica

Concessió de premis al major interés turístic a les Falles de València, en determinades categories, per a l'anualitat 2012. [2012/3333]  
La presidenta de l'Agència Valenciana del Turisme, en data 9 de març de 2012, va resoldre:  
«Establir les bases per a la concessió dels premis al major interés turístic a les Falles de València de determinades categories, per a l'anualitat 2012.  
  
Primera  
L'Agència Valenciana del Turisme atorgarà els premis al major interés turístic a les Falles de València, edició 2012, de les categories Especial, Primera A, Primera B i Segona A, pels imports següents:  
  
Especial 3.500 €  
Primera A 2.500 €  
Primera B 2.000 €  
Segona A 1.000 €  
  
Les comissions de les falles guanyadores rebran, com a premi, els anteriors imports líquids.  
  
Segona  
L'elecció de la falla guanyadora de cada categoria en l'edició 2012, competix als representants designats a este efecte per la Direcció de l'Agència Valenciana del Turisme.  
  
Tercera  
La Junta Central Fallera, com a coordinadora dels premis, facilitarà a l'Agència Valenciana del Turisme tot aquell material imprés (programes, cartells, etc.) necessari per a una adequada difusió de les falles a través de la xarxa d'Oficines d'Informació Turística «Tourist-Info».  
  
La Junta es compromet a mencionar la col·laboració de l'Agència Valenciana del Turisme i la Conselleria de Turisme, Cultura i Esport en la concessió dels esmentats premis.  
  
Quarta  
La Junta Central Fallera notificarà a l'Agència Valenciana del Turisme, tan prompte es conega la decisió del jurat i per mitjà de document acreditatiu, els distints premis atorgats a les falles, en les categories corresponents, en l'edició 2012.  
Esta comunicació s'efectuarà per mitjà de la remissió a l'Agència Valenciana del Turisme per part de la Junta Central Fallera d'un certificat emés pel seu secretari, a la qual s'adjuntaran una còpia de les actes dels jurats amb l'adjudicació dels premis de les Falles, i les dades identificatives de les comissions de les falles guanyadores, d'esta manera queda condicionat el pagament dels premis a la recepció per part de l'Agència de l'esmentada documentació.  
  
Quinta  
Una vegada identificades les comissions de les falles guanyadores a què es referix la base primera, la presidenta de l'Agència Valenciana del Turisme emetrà la resolució nominativa de concessió a favor de cada una d'estes.  
En les esmentades resolucions nominatives, la presidenta de l'Agència Valenciana del Turisme requerirà a les comissions de les falles guanyadores de cada un dels premis perquè, en compliment de la normativa pressupostària vigent i de concessió d'ajudes, aporten els documents necessaris per a lliurar el premi a favor seu, molt especialment aquells que els acrediten, respectivament, trobar-se al corrent de les obligacions fiscals i davant de la Seguretat Social (autoritzant esta Agència a consultar estes dades en virtut del Decret 165/2010, de 8 d'octubre), de no estar incursa en incompatibilitat o cap prohibició que l'inhabilite com a beneficiària d'una subvenció pública, així com de si s'han obtingut altres ajudes o subvencions d'administracions o ens públics diferents de l'Agència Valenciana del Turisme per a la mateixa finalitat, objecte de col·laboració econòmica per part d'esta última, als efectes del que preveu l'article 47, apartat 4.b), del Text Refós de la Llei d'Hisenda Pública de la Generalitat Valenciana, en la redacció donada per l'article 20 de la Llei 14/1997, de 26 de desembre, de la Generalitat Valenciana, de Mesures de Gestió Administrativa i Financera i d'Organització de la Generalitat, posat en relació amb l'apartat 8 del mateix article. Així mateix, les comissions de les falles guanyadores hauran d'aportar l'imprés de Manteniment de tercers que l'Agència els facilitarà a este efecte, degudament omplit, una còpia de l'acta de nomenament del president de la falla, així com un certificat de l'entitat financera corresponent en què conste el número de compte corrent de la falla premiada.  
  
  
Sexta  
L'omissió de qualsevol documentació anteriorment relacionada, o la circumstància de no estar al corrent de les seues obligacions tributàries i davant de la Seguretat Social, facultarà a l'Agència Valenciana del Turisme per a resoldre la resolució nominativa de què es tracte.  
  
Sèptima  
Previs els tràmits administratius i pressupostaris de compliment obligatori, l'Agència farà efectiu l'import dels premis al major interés turístic a favor de les respectives comissions de les falles guanyadores, en les quanties disposades en la base primera, una vegada rebuda i comprovada la documentació justificativa i després de l'informe de l'Àrea de Promoció i Comunicació Turística de què les prestacions s'ajusten al que s'estipula.  
Contra la present resolució, que posa fi a la via administrativa, es podrà interposar un recurs contenciós administratiu davant dels jutjats contenciosos administratius, dins del termini de dos mesos a comptar des de l'endemà de ser publicada i, potestativament, es podrà interposar un recurs de reposició davant de la presidenta de l'Agència Valenciana del Turisme, en el termini d'un mes, a comptar des de l'endemà de ser publicada, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa».  
  
  
València, 9 de març de 2012.- El director de l'Agència Valenciana del Turisme: Sebastián Fernández Miralles.